இந்தியன் சூப்பர் லீக் (ஐ.எஸ்.எல்.) கால்பந்து போட்டி 2014-ம் ஆண்டு முதல் நடந்து வருகிறது. இந்த சீசனுக்கான (2018-19) ஐ.எஸ்.எல். கால்பந்து போட்டிக்கான அட்டவணை நேற்று அறிவிக்கப்பட்டது. கொல்கத்தாவில் செப்டம்பர் 29-ந் தேதி போட்டி தொடங்குகிறது. இந்த போட்டியில் நடப்பு சாம்பியன் சென்னையின் எப்.சி., 2 முறை சாம்பியன் அட்லெடிகோ டி கொல்கத்தா, புனே சிட்டி, கேரளா பிளாஸ்டர்ஸ், டெல்லி டைனமோஸ் உள்பட 10 அணிகள் கலந்து கொள்கின்றன. ஒவ்வொரு அணியும் மற்ற அணிகளுடன் உள்ளூர், வெளியூர் அடிப்படையில் தலா 2 முறை மோத வேண்டும் லீக் முடிவில் முதல் 4 இடங்களை பிடிக்கும் அணிகள் அரைஇறுதிக்கு முன்னேறும்.